Gasteizko jaiekin batera ekingo dio Daniel Calparsorok El silencio de la ciudad blanca filmatzeari. Zeledonen jaitsiera grabatuko dute, eta farolen prozesioan ere izango dira Eva Garcia Saenz de Urturi idazlearen eleberri arrakastatsua zinemara eramateko. Javier Rey, Alex Brendemuhl eta Belen Rueda izango dira aktore protagonista nagusiak, eta eurekin batera arituko dira, besteak beste, Kandido Uranga, Alex Monner, Itziar Ituño, Patricia Lopez Arnaiz, Pedro Casablanc eta Ramon Barea.